Pamätný zápis
z rozhovorov medzi MF RF, GlavUpDK, MZV SR a Veľvyslanectvom SR v RF
13. júna 2001

1. Počas rozhovorov, ktoré sa konali 13. Júna 2001, slovenská strana vyjadrila spokojnosť so spoluprácou v riešení otázok realizácie časti zadĺženosti RF voči SR.

2. Súčasne slovenská strana informovala ruskú stranu o ukončení 2. A 3. Etapy rekonštrukcie bytovej časti budovy ZÚ SR v Moskve.

3. Slovenská strana informovala ruskú stranu o predpoklade využiť prostriedky 2. Tranže vo výške 0,9 mil. USD na pokračovanie rekonštrukcie bytovej časti budovy ZÚ v Moskve vo vchode C, vybudovanie oplotenia GK SR v Sankt Peterburgu a rekonštrukciu Spoločenského domu pri ZÚ SR v Moskve. Zo zostatku prostriedkov uvolnených v predchádzajúcom období plánuje MZV SR uskutočniť platbu nájmu za pozemok na obdobie 49 rokov vo výške cca. 40 tis. USD.

4. Slovenská strana informovala o zámere v pripravovanom Dodatku č. 1 k Memeorandu o vzájomnom porozumení medzi MF RF a MF SF vyčleniť pre projekty MZV SR v RF v roku 2001 prostriedky vo výške 3,5 mil. USD. Predstaviteľ MF RF potvrdil možnosť vydelenia týchto prostriedkov za podmienky podpísania vyššie uvedeného Dodatku.

5. MZV SR odovzdal GlavUpDK na posúdenie návrh Dohody o poskytnutí služieb na realizáciu časti zadĺženosti RF voči Sťr vo výške 3,5 mil. USD. V uvedenom návrhu MZV SR navrhuje uskutočniť prevod prostriedkov MF RF priamo na účet ZÚ SR v Moskve.
MF RF a GlavUpDK návrh prevodu prostriedkov na účet ZÚ SR v Moskve posúdia v čo najkratšom čase po obdržaní oficiálnej požiadavky MF SR.

6. MZV SR sa obrátilo na GlavUpDK s požiadavkou o spoluprácu pri urýchlení procesu registrácie nehnuteľného majetku OTS Čertanovo a vypracovaní oficiálneho ocenenia nehnuteľného a hnuteľného majetku z prostriedkov zadĺženosti.
MF RF posúdi možnosť uskutočniť ocenenie z týchto prostriedkov.

7. MZV SR predloží GlavUpDK všetky nevyhnutné doklady vo vzťahu k užívaniu majetku SR v Phnom-Penhe /Kambodža/ do 01.07.2001.

Moskva, 13.júna 2001

Za GlavUpDK - Ustinov E.N.
Za MF RF - Čeburajev E.N.
Za MZV SR - Paldan R.
Za ZÚ SR - Furdík I.